‘Spoedvraat’ van ŉ ander soort op kamera vasgevangFoto: Facebook ŉ Spoedkamera in Bocholt in die weste van Duitsland het ŉ ongewone spoedvraat vasgevang. ŉ Duif is op die spoedkamera vasgevang teen ŉ spoed van 45 km/h in ŉ 30 km/h-sone. In normale omstandighede sou dit ŉ boete van €25 beteken het. Die stad het ŉ foto van die vinnige duif op Facebook gedeel waar dit sedertdien soos ŉ veldbrand versprei het. Die foto is reeds in Februarie geneem, maar is nou eers gedeel. “Of en hoe gou die duif sy boete van €25 gaan betaal, moet nog gesien word,” het die stad grappenderwys op Facebook laat hoor.